paragraph_text: Kada je Republiku zamijenilo Carstvo, ravnoteža se ponovno pomjerila u korist izvršne vlasti utjelovljene u caru. Senat je, teoretski, mogao birati novog cara ali je odluke o tome obično donosila vojska. Ovlasti cara (njegov imperium) se sastojao od tzv. "tribunicijskih" i "prokonzularnih ovlasti". Tribunicijske ovlasti, koje su teoretski odgovarale plebejskim tribunima iz doba Republike, caru su dali vlast nad rimskim civilnim poslovima, a prokonzularne ovlasti, slične prokonzulu, su dale ovlasti nad vojskom. Te razlike su bile koliko-toliko jasne u prvim godinama i desetlječima Carstva, da bi se kasnije skroz izgubile. Marko Antonije je kao konzul godine 44. pr. Kr. ukinuo funkcije diktatora i zapovjednika konjice, a nedugo potom su ukinute funkcije interrexa i cenzora.